CELEX: 32019R0891
Language: sl
Date: 2019-05-28 00:00:00
Title: Uredba Komisije (EU) 2019/891 z dne 28. maja 2019 o spremembi prilog I in II k Uredbi (ES) št. 1333/2008 Evropskega parlamenta in Sveta glede funkcijskega razreda „stabilizatorji“ in uporabe železovega (II) laktata (E 585) na gobah Albatrellus ovinus kot živilski sestavini v švedskih jetrnih paštetah (Besedilo velja za EGP.)

29.5.2019   
               
               
                  SL
               
               
                  Uradni list Evropske unije
               
               
                  L 142/54
               
            
         UREDBA KOMISIJE (EU) 2019/891
         z dne 28. maja 2019
         o spremembi prilog I in II k Uredbi (ES) št. 1333/2008 Evropskega parlamenta in Sveta glede funkcijskega razreda „stabilizatorji“ in uporabe železovega (II) laktata (E 585) na gobah Albatrellus ovinus kot živilski sestavini v švedskih jetrnih paštetah
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (ES) št. 1333/2008 Evropskega parlamenta in Sveta z dne 16. decembra 2008 o aditivih za živila (1) ter zlasti člena 9(2) in člena 10(3) Uredbe,
         ob upoštevanju naslednjega:
         
                     (1)
                  
                  
                     Uredba (ES) št. 1333/2008 določa pravila za aditive za živila in njihove funkcijske razrede ter določa seznam Unije aditivov za živila.
                  
               
                     (2)
                  
                  
                     Priloga I k Uredbi (ES) št. 1333/2008 določa funkcijske razrede aditivov za živila v živilih ter aditivov za živila v aditivih za živila in encimih za živila.
                  
               
                     (3)
                  
                  
                     Znanstveni napredek in tehnološki razvoj omogočata boljše razumevanje tehnološke funkcije aditiva za živila železov (II) laktat (E 585). Ko se železov (II) laktat uporabi na gobah Albatrellus ovinus, sam niti ne prenaša barve niti ne poudari obstoječe barve gob Albatrellus ovinus. Na barvo gob Albatrellus ovinus vpliva in jo spremeni (iz bele v temno) ob reakciji z nekaterimi sestavinami v tkivu gob, kot so polifenoli. Ta lastnost železovega (II) laktata ne spada niti v sedanji funkcijski razred „stabilizatorji“ niti v kateri koli drugi funkcijski razred iz Priloge I k Uredbi (ES) št. 1333/2008. Zato bi bilo treba funkcijski razred „stabilizatorji“ spremeniti s črtanjem besede „obstoječo“, da se zajame tehnološka funkcija železovega (II) laktata (E 585), ko se uporabi na gobah Albatrellus ovinus.
                  
               
                     (4)
                  
                  
                     V Prilogi II k Uredbi (ES) št. 1333/2008 so določeni seznam Unije aditivov za živila, odobrenih za uporabo v živilih, in pogoji njihove uporabe.
                  
               
                     (5)
                  
                  
                     Seznam Unije aditivov za živila se lahko na pobudo Komisije ali na podlagi zahtevka posodobi v skladu s skupnim postopkom iz Uredbe (ES) št. 1331/2008 Evropskega parlamenta in Sveta (2).
                  
               
                     (6)
                  
                  
                     Zahtevek za odobritev uporabe železovega (II) laktata (E 585) na gobah Albatrellus ovinus, ki se uporabljajo kot živilska sestavina v švedskih jetrnih paštetah, je bil vložen 25. oktobra 2016 in dan na voljo državam članicam v skladu s členom 4 Uredbe (ES) št. 1331/2008.
                  
               
                     (7)
                  
                  
                     Na Švedskem nekatere jetrne paštete („leverpastej“) tradicionalno vsebujejo gobe Albatrellus ovinus kot živilsko sestavino. Preden jih dodajo jetrnim paštetam, obstaja tehnološka potreba po uporabi železovega (II) laktata (E 585) pri obdelavi naravno bele gobe Albatrellus ovinus, da se dobi zaželena temna barva.
                  
               
                     (8)
                  
                  
                     Znanstveni odbor za hrano je varnost uporabe železovega (II) laktata (E 585) na olivah ocenil kot sprejemljivo (3). Švedske jetrne paštete vsebujejo samo okrog 0,5 % gob. Zato bi bila dodatna izpostavljenost železovemu (II) laktatu, ko se doda gobam Albatrellus ovinus, ki se uporabljajo kot živilska sestavina v švedskih jetrnih paštetah, zanemarljiva.
                  
               
                     (9)
                  
                  
                     V skladu s členom 3(2) Uredbe (ES) št. 1331/2008 mora Komisija za posodobitev seznama Unije aditivov za živila iz Priloge II k Uredbi (ES) št. 1333/2008 zaprositi za mnenje Evropsko agencijo za varnost hrane (v nadaljnjem besedilu: Agencija), razen če ta posodobitev ne bo imela učinka za zdravje ljudi.
                  
               
                     (10)
                  
                  
                     Pri odobritvi železovega (II) laktata (E 585) v gobah Albatrellus ovinus, ki se uporabljajo kot živilska sestavina v švedskih jetrnih paštetah ne gre za posodobitev seznama Unije, ki bi imela učinek na zdravje ljudi, zato mnenje Agencije ni potrebno.
                  
               
                     (11)
                  
                  
                     Zato je primerno odobriti železov (II) laktat (E 585) kot stabilizator za gobe Albatrellus ovinus, ki se uporabljajo kot živilska sestavina v švedskih jetrnih paštetah.
                  
               
                     (12)
                  
                  
                     Prilogi I in II k Uredbi (ES) št. 1333/2008 bi bilo zato treba ustrezno spremeniti.
                  
               
                     (13)
                  
                  
                     Ukrepi iz te uredbe so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJO UREDBO:
         
            Člen 1
            Prilogi I in II k Uredbi (ES) št. 1333/2008 se spremenita v skladu s Prilogo k tej uredbi.
         
         
            Člen 2
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 28. maja 2019
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 354, 31.12.2008, str. 16.
         
            (2)  Uredba (ES) št. 1331/2008 Evropskega parlamenta in Sveta z dne 16. decembra 2008 o vzpostavitvi skupnega postopka odobritve za aditive za živila, encime za živila in arome za živila (UL L 354, 31.12.2008, str. 1).
         
            (3)  Poročilo Znanstvenega odbora za hrano, 25. serija, 1990.
      
      
         
            PRILOGA
            Uredba (ES) št. 1333/2008 se spremeni:
            
                        (1)
                     
                     
                        v Prilogi I se vnos 24 „stabilizatorji“ nadomesti z naslednjim:
                        
                                    „24.
                                 
                                 
                                    ‚stabilizatorji‘ so snovi, ki vzdržujejo fizikalno-kemično stanje živila; stabilizatorji vključujejo snovi, ki vzdržujejo homogeno razpršenost dveh ali več snovi, ki se v živilu med seboj ne mešajo, snovi, ki stabilizirajo, ohranijo ali poudarijo barvo živila, ter snovi, ki povečajo sposobnost vezave živil, vključno z nastankom navzkrižnih povezav med beljakovinami, ki omogočajo vezavo delcev živil v rekonstituiranih živilih;“;
                                 
                              
                  
                        (2)
                     
                     
                        del E Priloge II se spremeni:
                        
                                    (a)
                                 
                                 
                                    v kategoriji živil 04.2.2 „Sadje in zelenjava v kisu, olju ali slanici“ se vnos za železov (II) laktat (E 585) nadomesti z naslednjim:
                                    
                                                 
                                             
                                             
                                                „E 585
                                             
                                             
                                                železov (II) laktat
                                             
                                             
                                                150
                                             
                                             
                                                (56)
                                             
                                             
                                                samo gobe Albatrellus ovinus, ki se uporabljajo kot živilska sestavina v švedskih jetrnih paštetah, in olive, potemnjene zaradi oksidacije“
                                             
                                          
                              
                                    (b)
                                 
                                 
                                    v kategoriji živil 04.2.3 „Sadje in zelenjava v pločevinkah ali kozarcih“ se vnos za železov (II) laktat (E 585) nadomesti z naslednjim:
                                    
                                                 
                                             
                                             
                                                „E 585
                                             
                                             
                                                železov (II) laktat
                                             
                                             
                                                150
                                             
                                             
                                                (56)
                                             
                                             
                                                samo gobe Albatrellus ovinus, ki se uporabljajo kot živilska sestavina v švedskih jetrnih paštetah, in olive, potemnjene zaradi oksidacije“